כרמל ווייסמן

כרמל לידיה ווייסמן (לעיתים וייסמן, או ויסמן; באנגלית: Carmel Lydia Vaisman; נולדה ב־31 ביולי 1972, בבוטושאן, רומניה) היא ד"ר לתקשורת באוניברסיטת תל אביב<ref></ref>, מרצה, אנתרופולוגית, חוקרת תרבות דיגיטלית<ref name=":1"></ref>, סופרת<ref></ref>, עיתונאית, בלוגרית ופודקאסטרית<ref></ref>. מחלוצות המחקר האקדמי על תרבות האינטרנט בישראל<ref></ref> ויוצרת הפודקאסטים ”המצב הפוסט אנושי“<ref></ref> ו"דינוזאוריות רשת"<ref name=":2"></ref>.

==ראשית חיים והשכלה==
ווייסמן נולדה בשנת 1972 ברומניה, כבת יחידה לביאטריס וגבריאל ווייסמן. עלתה לישראל בשנת 1978 וגדלה בפתח תקווה. בוגרת תיכון ברנר. שירתה בצה"ל כקצינת סגל במפח"ש בדרגת סגן. כיום מתגוררת בתל אביב.

בשנת 1996 סיימה תואר ראשון באוניברסיטה העברית בירושלים באנתרופולוגיה, סוציולוגיה, ומדע המדינה. בשנת 1997 למדה לתואר שני בתקשורת באוניברסיטת קלארק במסצ'וסטס, ארצות הברית, והשלימה את התזה שלה באוניברסיטה העברית בירושלים בהנחיית פרופ׳ ברנדה דנט ופרופ׳ אלון פלד. נושא עבודת המאסטר שלה היה ”המשווה הגדול מתחת לקו המשווה: אינטרנט כמדיניות פיתוח“, אותו השלימה בשנת 2000. עשור מאוחר יותר, בשנת 2010, השלימה דוקטורט בתקשורת, גם הוא באוניברסיטה העברית בירושלים, בהנחיית פרופ׳ דנט ופרופ׳ אסתר שלי־ניומן, בנושא ”נערות ישראליות ותת־תרבויות דיגיטליות: שפה, מגדר, ומשחקיות בבלוגים“. מחקר הדוקטורט שלה זכה במספר מלגות ופרסים.

את מחקר הפוסט־דוקטורט שלה עשתה באוניברסיטת אינדיאנה, בלומינגטון, ארה״ב, כחלק מקבוצת המחקר הבינלאומית של פרופ׳ סוזן הרינג בנושא עגות אינטרנט מיוחדות<ref>Herring, S. C., Kouper, I., Kutz, D. O., Vaisman, C. L., & Zhang, G. (2012). Linguistic creativity online: A cross-cultural study of special Internet language varieties. Online at< http://homepages. uc. edu/~ freemago/papers/SILVs. pdf>(Accessed August 21, 2017).</ref>, ומחקריה על ”שפת הפקצות“ הישראלית מצוטטים בקרב חוקרי סוציו־בלשנות ברחבי העולם<ref></ref><ref></ref><ref></ref><ref></ref><ref></ref>.

==קריירה==

כסטודנטית ללימודי התואר הראשון שלה באוניברסיטה העברית בירושלים, ערכה בפועל את עיתון אגודת הסטודנטים ”פי האתון“, ויזמה בו כתבת שער שהייתה מהראשונות לדווח על רשת האינטרנט, לפני שהייתה אליה גישה מסחרית. במהלך שנות לימודיה עבדה גם כעוזרת דובר ארגון נשות הדסה בישראל, וכרכזת המערכת של מגזין המחשבים הטלוויזיוני ”קליק“ בערוץ הראשון.

עם סיום התואר השני שלה ב־1998, עבדה מספר שנים כיועצת תקשורת ותקציבאית בכירה בחברת ”מדיה־טק יחסי ציבור ותקשורת“. במסגרת תפקידה הייתה מעורבת שיווקית בסיוע לסטארטאפים כגון Security7<ref></ref> ו־First Access<ref></ref> העוסקים בתחום אבטחת מידע, ובפעילות נגד פיראטיות תוכנה של ה־BSA בישראל.

בשנים 2001–2010 לימדה כמתרגלת ומאוחר יותר כמרצה בחוגים לתקשורת במכללה למנהל, באוניברסיטה העברית בירושלים, באוניברסיטה הפתוחה, באוניברסיטת אריאל, ובמכללה האקדמית תל אביב-יפו. עם סיום פוסט־הדוקטורט בשנת 2012, החלה ללמד באוניברסיטת תל אביב במסגרת הפקולטה למדעי הרוח, בתוכנית הרב-תחומית.

החל משנת 2000 ועד לסיום הדוקטורט שלה, סיקרה ווייסמן את תרבות האינטרנט בעיתון "מעריב"<ref></ref><ref></ref>, שימשה כעורכת ניוזלטר החדשות של נענע, כתבת מגזין בנושא תרבות רשת בנענע, בעלת הטור ”סקס והרשת“ בפורטל נענע, ופרסמה כתבות מגזין בנושא בעיתון "הארץ" ובאתר ynet. הייתה מהבלוגריות הראשונות בפרויקט הבלוגים ”רשימות“ ובלוגהּ האישי ”אבסולוט כרמל“<ref></ref> נבחר בשנת 2009 על ידי אתר מאקו לאחד מחמשת הבלוגים הטובים ביותר בתחום הרוח, בשל עיסוקו בקשר בין אינטרנט לרוחניות. באותן שנים היא פרסמה גם כתבות בנושאי רוחניות במגזין ”חיים אחרים“, ובערוץ הניו אייג' של nrg של מעריב, לרבות טור על פרשת השבוע מזווית רוחנית<ref></ref>.

בסיום הדוקטורט ייעצה לחברות, קרנות הון סיכון, משרדי פרסום, ארגונים חברתיים וממשלתיים, באתגרים קונספטואליים הנוגעים לחדשנות טכנולוגית ולתרבות הרשת.

בשנת 2011 פרסמה את ספרה הראשון ”עברית אינטרנטית“, יחד עם אילן גונן, במסגרת סדרת "שפה" של הוצאת כתר בעריכת רוביק רוזנטל<ref name=":0" /><ref> בתוכנית לונדון וקירשנבאום</ref><ref></ref><ref></ref><ref></ref>.

החל מ־2014 היא מקדמת בישראל את השיח על פוסטהומניזם<ref></ref> באמצעות ארגון כנסים, הרצאות ופעילות אקדמית<ref></ref><ref></ref><ref></ref>, ובאמצעות הפודקאסט שלה, ”המצב הפוסט אנושי“.

מאז 2011 היא כותבת, מרצה ומתראיינת בקביעות בתקשורת<ref></ref> בנושאי שפה ושיח ברשת<ref></ref><ref></ref><ref></ref><ref name=":1" /><ref></ref>, תרבות דיגיטלית<ref></ref><ref></ref><ref></ref><ref></ref><ref></ref><ref></ref><ref></ref><ref></ref> ועתידנות דיגיטלית<ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref>.

בספטמבר 2022 השיקה את הפודקאסט השני שלה, בשיתוף מעין אלכסנדר, בשם "דינוזאוריות רשת"<ref name=":2" />, על ההיסטוריה של האינטרנט בישראל.

==פרסים והוקרה==
* 2011 – פרס על מצוינות אקדמית בקידום הבנת חיי היומיום של נערות, מטעם ארגון הנשים האמריקאי המועצה הלאומית של נשים יהודיות NCJW, בשיתוף עם התוכנית ללימודי נשים ומגדר באוניברסיטת תל אביב ועירית בת ים
* 2011 – פרס ע"ש אלפרד אבנבאוור לשיתוף פעולה אקדמי בין האוניברסיטה העברית בירושלים לאוניברסיטת וינה, על סדרת הרצאות בנושא המשמעויות הפוליטיות של ממים וטרולינג והצורות החדשות של אלימות ברשת שניתנה באוניברסיטת וינה<ref></ref>
* 2023 - פרס הרקטור להתחדשות ויצירתיות בהוראה, אוניברסיטת ת"א<ref></ref>, עבור הקורס "לאלוהים לחץ כאן", הדן בדת בעידן הדיגיטלי והטכנולוגיה כדת מודרנית.

==מכתביה==
===כתיבה אקדמית===
* ווייסמן, כ. (2009). השידור הציבורי פוגש את ההסתדרות המקוונת: תפקידם והשפעתם של בלוגים פוליטיים בישראל. מגמות 46(1):222-253
* ווייסמן, כ. (2018). [https://theory-and-criticism.vanleer.org.il/product/פוסטהומניזם-פרומתיאוס-ונקמת-הדקונסט/ פוסטהומניזם: פרומתאוס ונקמת הדקונסטרוקציה], תיאוריה וביקורת 50: 219–236

<div class="mw-content-ltr">
* “Vaisman, C. L (2011). Performing Girlhood through Typographic play in Hebrew Blogs” in: Thurlow, C. and Mroczek, K. (eds.) Digital Discourse: Language in the New Media. Oxford Series in Sociolinguistics.
* Vaisman, C.L. (2014) Beautiful script, cute spelling and glamorous words: Doing girlhood through language playfulness on Israeli blogs. Language & Communication 34: 69–80.
* Carmel Vaisman, Ilan Gonen, and Yuval Pinter. (2018). “Nonhuman Language Agents in Self-Regulated Collaborative Communities: Comparing Hebrew Wikipedia with Hebrew Facebook“, Discourse, Context & Media 21C: 10–17.

</div>

===מאמרים לעיתונות===
* 
* 
* 
* 
* 

==ראו גם==
* תרבות האינטרנט
* פקצה
* שולת!!!1

==לקריאה נוספת==
* ווייסמן, כ. (2010). נערות ישראליות ותת תרבויות דיגיטליות: מגדר, שפה, ומשחקיות בבלוגים. עבודת דוקטורט בחוג לתקשורת, האוניברסיטה העברית בירושלים.
<div class="mw-content-ltr">
* Lachover, E. and Vaisman C. (2014). Jewish-Israeli Girls Online Discourse about International Women’s Day: Post-Feminism or “Feminist Insensibility”? Journal of Children and Media, Volume 8 Issue 2: 110–126.
* Vaisman, C. L (2020). Metaphoric Meltdowns: Debates over the Meaning of Blogging on Israblog”, in Markham, A. N. and Tiidenberg, K. (Eds.). Metaphors of Internet: Ways of Being in The Age of Ubiquity. Peter Lang. pp.203–214.

</div>

==קישורים חיצוניים==

* 
* 
*
*[https://scholar.google.com/citations?user=KYI8FH8AAAAj כרמל ווייסמן], בגוגל סקולר
* [https://www.researchgate.net/profile/Carmel-Vaisman כרמל ווייסמן], באתר Researchgate

=== הרצאות מצולמות ===
* [https://www.youtube.com/watch?v=d0AO13eteio האם אפשר “לתקן” את ההומניזם מבלי לשנות את האדם?], הרצאות שפינוזה | פוסט וטרנס הומניזם, מכון ון ליר, 6 ביוני 2022
* [https://www.youtube.com/watch?v=YaW9RvNRoPs מהסייברספייס למטאברס: העתיד הוא העבר?], הרצאה במסגרת אירוע של ספריית סוראסקי באוניברסיטת ת”א, 23 בנובמבר 2021
* [https://www.youtube.com/watch?v=LHQMlHCM9zE מציאות רבודה, חיים לאחר המוות ודת] – הרצאה באירוע ”אתנחתא“ של אוניברסיטת תל אביב, 11 במרץ 2020
* [https://www.youtube.com/watch?v=E5LetkVFT9w דרך נחש עלי זום: לחשוב עם התנ”ך על טכנולוגיה עכשווית,] מתוך תיקון לקראת שבועות של מרכז צימבליסטה למדעי היהדות באונ’ ת”א, 1 ביוני 2022

=== ראיונות בתקשורת ===
* 
* חן ליברמן, [https://vimeo.com/229177402 ראיון בחדשות 10], במסגרת סדרת כתבות על הארכת חיים רדיקלית, 10 באוגוסט 2017
* 

*[https://glz.co.il/גלצ/תוכניות/האוניברסיטה-המשודרת-מבוא-לשפה/שפה-וטכנולוגיה-עם-דר-כרמל-וייסמן שפה וטכנולוגיה עם ד"ר כרמל וייסמן], האוניברסיטה המשודרת: מבוא לשפה, גלי צה"ל, 15 באוגוסט 2017
*דפנה לוי, [https://podcasters.spotify.com/pod/show/daphna-lewy/episodes/97-e27o4bg ראיון עם כרמל ווייסמן על מוות בעידן הדיגיטלי, בפודקאסט ״על החיים ועל המוות״], 8 באוגוסט 2023

==הערות שוליים==

קטגוריה:אנתרופולוגיות ישראליות
קטגוריה:אנתרופולוגים ישראלים
קטגוריה:חוקרות תקשורת המונים ישראליות
קטגוריה:חוקרי תקשורת המונים ישראלים
קטגוריה:בוגרות תיכון ברנר
קטגוריה:בוגרי תיכון ברנר
קטגוריה:בוגרי אוניברסיטת קלארק
קטגוריה:בעלות תואר דוקטור מהאוניברסיטה העברית בירושלים
קטגוריה:סופרות ישראליות
קטגוריה:עיתונאיות ישראליות
קטגוריה:סגל אוניברסיטת תל אביב
קטגוריה:בעלי תואר דוקטור מהאוניברסיטה העברית בירושלים
קטגוריה:סופרים ישראלים
קטגוריה:עיתונאים ישראלים
קטגוריה:בלוגרים ישראלים
קטגוריה:בלוגריות ישראליות
קטגוריה:מגישות פודקאסטים ישראליות
קטגוריה:מגישי פודקאסטים ישראלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:ישראלים שנולדו ב-1972
קטגוריה:ישראליות שנולדו ב-1972